Más proyeutos contaminantes pal Musel
#000001
El “Principado” apreba l’autorización ambiental d’una planta de desguace de barcos nel puertu’l Musel ensin retrucar a les alegaciones de los grupos ecoloxistes
#000002
Un desguace d’estes carauterístiques atraería fasta’l puertu de Xixón un bon númberu de barcos antiguos, contaminaos y contaminantes, provenientes de toa Europa, convertiendo’l Musel nun vertederu naval de terceros países.
#000003
Los procesos de descontaminación de barcos xeneren de forma avezada abondantes vertíos de sustancies contaminantes ya’l fechu de que se pretenda realizar una parte del desmantelamientu na mar, fae más difícil la contención de los pequeños residuos, lo que xeneraría un efeutu acumulativo de contaminación del agua, perxudicando a la fauna marina y repercutiendo tanto nes actividaes de pesca como na calidá de les playes.
#000004
Nun puede escaecese tampoco la elevada contaminación acústica que careceríen los vecinos de la fastera ni’l pelligru que representa l’acumulación de sustancies inflamables y nocives al par d’una actividá na que, como ye’l casu los desguaces, son avezaos los incendios.
#000005
Poro, ye primordial cuntar con un estudiu esaustivu de los posibles efeutos d’esta planta, asina como de l’acumulación d’impautos producía pola cercanía d’otres empreses contaminantes y peligroses nel mesmu área.
#000006